หุ้นวันนี้ขึ้นต่อปิดเช้าบวก 9.06 จุด
หุ้นไทยยังหอมต่างชาติกลับเข้าซื้อสุทธิ ดันปิดภาคเช้าบวก 9.06 จุด ซื้อขายเกือบ 3 หมื่นล้านบาท
14 ก.พ. 2556

หุ้นไทยยังหอมต่างชาติกลับเข้าซื้อสุทธิ ดันปิดภาคเช้าบวก 9.06 จุด ซื้อขายเกือบ 3 หมื่นล้านบาท
ดัชนีหุ้นไทยวิ่งขึ้นไม่หยุดช่วงเช้าวันนี้ปิดที่ 1,523.17จุด เพิ่มขึ้น 9.06 จุด หรือเพิ่มขึ้น 0.60 % ดัชนีเคลื่อนไหวในแดนบวกตลอดระหว่าง 1,516.97-1,524.88 จุด ด้วยมูลค่าการซื้อขาย 29,244.24 ล้านบาท
หลักทรัพย์ที่มีมูลค่าซื้อขายสูงสุด 5 อันดับ
BLAND มูลค่า 1,692 ล้านบาท   ปิด 2.02 บาท  -0.02 บาท  หรือ -0.98%
PPP มูลค่า 1,401 ล้านบาท  ปิด 14.10 บาท  +9.10 บาท  หรือ +182.00%
THCOM มูลค่า 1,253 ล้านบาท  ปิด 24.80 บาท  +0.90 บาท  หรือ +3.77%
PTT มูลค่า 1,046 ล้านบาท  ปิด 360.00 บาท  -1.00 บาท  หรือ -0.28%
BTS มูลค่า 1,002 ล้านบาท ปิด 8.30 บาท  -0.10 บาท  หรือ -1.19%
นักวิเคราะห์บริษัทหลักทรัพย์ (บล.) ธนชาต คาดว่า ดัชนีมีแนวโน้มขึ้นทดสอบแนวต้าน 1,520-1,525 จุดโดยปรับตัวขึ้นตั้งแต่เปิดตลาด ผันผวนบ้างหลังจากขึ้นแรงวานนี้ แต่ยังคงเป้าหมายระยะสั้นที่ 1,520-1,525 จุด และระยะสัปดาห์ที่ 1,550 จุด จากปัจจัยสนับสนุน
ประการแรก นักลงทุนต่างชาติกลับมาซื้อหุ้นสุทธิ ซึ่งเป็นปัจจัยสนับสนุน บรรยากาศการลงทุน และประการที่สองค่าเงินดอลลาร์สหรัฐที่กลับมาอ่อนค่าลง รวมไปถึงอัตราผลตอบแทนพันธบัตรรัฐบาลที่ปรับสูงขึ้นที่ 2.05% เป็นสัญญาณการไหลเข้าของกระแสเงินทุนสู่สินทรัพย์เสี่ยง ตลาดหุ้นโลก
โดยแนะนำ “ซื้อ” หุ้นกสิกรไทย(KBANK)ธนาคารกรุงไทย(KTB)บริษัทพีทีทีโกลบอลเคมิคอล( PTTGC)บริษัทกันกุลเอ็นจิเนียริง(GUNKUL)บริษัทชินคอร์ปอเรชัน(INTUCH)บริษัทบีทีเอสกรุ๊ป( BTS)บริษัทสามารถคอร์ปอเรชัน(SAMART)บริษัทกรุงเทพดุสิตเวชการ(BGH)บริษัทเอเชี่ยนพร็อพเพอร์ตี้ดิเวลลอปเมนท์( AP)ธนาคารเกียรตินาคิน(KK )และบริษัทแสนสิริ( SIRI )โดยเป็นกลุ่มหุ้นที่คาดว่าจะ ปรับตัวขึ้นเหนือตลาดในระยะกลาง
ขณะที่การประชุมธนาคารกลางญี่ปุ่น( BOJ )มีมติคงอัตราดอกเบี้ยไว้ที่ 0-0.1% ขยายวงเงินซื้อพันธบัตรเพิ่มเติม โดยค่าเงินเยนเริ่มชะลอการอ่อนค่าลงบ้างเช้านี้